Odense Adresse-Contoirs Efterretninger, 1840-05-12
Under Mødet paa Raadhuset blev det, efter Kronprindsens Forslag, vedtaget at opnævne den Gade, som fører til det nye Asyl og forhen er kaldt "Graabrødre Muur Stræde, til uforglemmeligt Minde om dets høie Patronesse, "Dronningens Asylgade."- Den 7 dennes afholdt Fyens Stifts patriotiske Selskab sit andet aarlige Møde, hvorved Hs. K. Høihed Kronprinds Frederik, som beærede Selskabet med sin Nærværelse, styrede Forhandlingerne. Under den 1ste Præsidents pludselige Upasselighed fremlagde den anden Præsident det reviderede Regnskab for 1839, hvoraf sees, at Selskabet, foruden sine Obligationer, hvoraf Kongelige for 5500 Rbd. vare indsendte til Jndskrivning, havde ved Aarets Slutning en Beholdning af 34 Rbd. r. S. og 627 Rbd. 5 s. Repræs. Det besluttedes: a) at Dubletter af Rensnings- og HørbrydningsMaskiner skulle averteres til Salg. For at udbrede den finere Linned=Vævning af Damask Mynstre, af Gulvetæpper m.v.,der hidtil havde holdt sig i Egnen af Odense, understøttedes 2 Vævere, en med 20 og en anden med 23 Rbd. Det vedtoges, i Aarets Løb at søge 2 a 3 Præmie=Pløininger foranstaltede ved Grev Schaffalitzkys Bistand. Man besluttede at henvende særdeles Opmærksomhed paa en Opfordring fra det Kongel. Landhuusholdnings=Selskab, til den bedste Anvendelse af Penge=Understøttelse til Gavn for Agerdyrkningen, og dertil at opfordre ogsaa Andre udenfor Selskabet. De fra Nordamerika med betydelig Bekostning ved et af Selskabets Medlemmer forskaffede 2 Bus. Hørfrøe, blev for Størstedelen, modtagen af de tilstedeværende Landmænd, og Selskabets Udlæg for dette blev strax betalt, saa dets Opoffrelse vil blive ubetydelig. Frøet saae fuldkomment saa godt ud som det, hvormed forhen var foranstaltet Prøve, og som kuns havde den Feil, at det formedelst den tætte Væxt faldt ned, saa nyt Frøe eikunde avles. Af nye Medlemmer bleve 22 invoterede, nemlig: Hr. Cancellieraad, Gouvernements=Secretair Wegener, Secretair Denker paa Tranekjær, Kammerraad Trolle til Marienlund, Poul Poulsen i Næsbyehoveds=Brobye, Hans Rasmussen, Sognefoged i Paarup, Peter Andersen, Sognef, i Hjallese, Lollesgaard til Mosegaard, Schmidt paa Hedevigslund, Hans Nielsen, Brandfoged i Langsted, Allerup, Jernstøber i Odense, Cancellieraad Bruun i Svendborg, Garver og Borgerrepræsentant Ravn i ditto, Forpagter Trolle til Frederiksgave, Provst Struer i Brendekilde, Proprietair Fahnøe til Brendekildegaarden, Mechanicus Henningsen paa Eiby Mark, Kammerraad Bekker i Odense, Propriet. Møller paa Strand skov, Cancellieraad Haastrup paa Liselund, Grev Schaffalitzky de Muckadell, Forpagter Møller til Lundegaard og Gaardmand Rasmus Rasmussen paa Birkende Mark. 3 Sager bleve overgivne til Formanden for Landvæsens-, Kunst= og Huusflids=Committeen, af hvilke een: nærmere Udvilling af det af Selskabets vedvarende Committee bifaldede Forslag til Forbindelse mellem Yndere af Rationel-Landbrug. og Jndustrie, var alt med megen Omhyggelighed gjennemgaaet, af en dertil nedsat speciel Committee (see denne Avis No. 26, S. 102). Ønsket derom blev alt fremsat af flere Medlemmer i Mødet af 23 August 1839 og, yndet af Hs. Kongelige Høihed, nu vor allernaadigste Konge, motiveredes det ved et af et Medlem indleveret skriftligt Forslag, som især var fremkaldt derved, at denne Sag i den af Hr. Conferentsraad v. Holten udarbeidede Udsigt over Selskabets Virksomhed, var meget fremhævet.